प्रम ओलीको अस्वस्थ्यतापछि नेकपा नेताहरु झस्किएका छन्। ओलीले आफ्नो शारीरिक क्षमता चुकेको कुरा बताउने पहिलो नेता त प्रचण्ड नै हुन्। उता माधव नेपालजी गुर्राएका छन्। बरु, झलनाथजी ठिकै छन्। उपप्रधानमन्त्री ईश्वर पोखरेलको महत्वाकांक्षा चुलिएको छ। प्रम ओलीका आफ्नो चयनमा पर्ने मानिस पनि छन्। जस्तो कि, सुवास नेम्वाङ। उनी हेर्दा सरल छन्। तर, एक नम्बरका कानूनची हुन्। प्रम ओलीले सुवासका निम्ति धर्म छाडेनन् भने नेकपाको राजनीति कचल्टिनेछ। सुवास जतिसुकै चतुर भए पनि उनले पार्टीलाई अहिलेको जस्तो नेपाल कम्युनिस्ट पार्टीका रुपमा अक्षुण्ण राख्न सक्दैनन्। त्यो सक्ने प्रचण्ड नै हुन जो अहिले त्यागका प्रतिमूर्ति बनेका छन्। उनी प्रम ओलीका पाइला पछ्याउँदैछन्। बीचबीचमा उनी करेक्सन पनि गर्दैछन्। उनले अहिलेको समयलाई आफ्नो अहिलेको अवतारको विघटन र आगामी अवतारको संगठन निर्माणमा लगाएका छन्। अध्यक्ष प्रचण्डका लागि यो पहल निकै फलदायी साबित हुनेछ।
